Diari Oficial de la Generalitat Valenciana


Sumari del DOGV 3999, del 15-05-2001 (2001/4467)

Informació pública del projecte de reparcel·lació de la unitat d'execució 2 avinguda Ronda de l'Ajuntament d'Elda.
------------------------------------------------------------------------------------------------------------------

### Dades del document

Número de DOGV
:   3999

Data del DOGV
:   15-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4467


Organisme emissor
:   Ajuntament d'Elda

Tipus de document
:   Anunci

Informació pública del projecte de reparcel·lació de la unitat d'execució 2 avinguda Ronda de l'Ajuntament d'Elda. [2001/S4467]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'informa que, per mitjà de Decret d'Alcaldia d'esta mateixa data, s'ha dictat la següent resolució en expedient relatiu al projecte de reparcel·lació de la unitat d'execució número 2 d'Avinguda de Ronda:
  
«1.Admetre a tràmit el projecte de reparcel·lació forçosa, incloses quotes d'urbanització, del programa per al desenrotllament de l'actuació integrada de la unitat d'execució número 2 del PG (av. de Ronda), presentat per la mercantil Marvi Urbanistes, SL, urbanitzador adjudicatari del programa.
  
2. Sotmetre a informació pública el citat projecte de reparcel·lació, per mitjà d'avís a tots els propietaris i titulars de drets cadastrals i registrals afectats pel document i publicació d'edicte en diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions dins del termini de 20 dies hàbils a comptar del següent a la publicació en dit diari oficial.
  
3é. De conformitat amb allò que estableix l'article 70 D) de la Llei Reguladora de l'Activitat Urbanística, durant el període d'informació pública els afectats, inclòs l'urbanitzador, poden formular-se requeriments recíprocs per al pagament d'indemnitzacions substitutòries. Estos requeriments hauran de cursar-se en escriptura pública i es dóna un termini de 10 dies al requerit per a respondre. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.
  
4. Sol·licitar, conforme a l'article 69 de la Llei Reguladora de l'Activitat Urbanística i article 5 del RHU que el Registrador de la propietat practique la nota al marge de cada finca afectada pel projecte de reparcel·lació de la unitat d'execució número 2 del PG (av. de Ronda) expressant la iniciació del procediment i expedisca, fent constar en la nota, certificat de domini i càrregues.»
  
El que es fa públic perquè se'n prenga coneixement, i es fa saber que, de conformitat amb el que estableix l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este acte és de mer tràmit, i contra el mateix no cap recurs, sense perjuí de mostrar la seua oposició per a la seua consideració en la resolució que pose fi al procediment.
  
Igualment, i de conformitat amb l'article 59.4 de la Llei 30/1992, de 26 de novembre, el present anunci es publica per als interessats que puguen resultar desconeguts, dels qui s'ignore el lloc de la notificació, o ben intentada la notificació no s'haguera pogut practicar.